b'\n_START_ARTICLE_\nNapster\n_START_PARAGRAPH_\nNapster \xe2\x80\x93 internetin\xc4\x97 muzikos fail\xc5\xb3 (pvz., mp3) apsikeitimo P2P principu paslauga, sukurta Napster Inc. (ansktesn\xc4\x97 Roxio)._NEWLINE_Napster architekt\xc5\xabra skirta apsikeitin\xc4\x97ti muzikiniais failais. Jos pagrindas yra vienas centralizuotas indeksinis serveris. \xc5\xa0i sistema buvo labai populiari pasaulyje ir labai gausiai vartojama._NEWLINE_Napster architekt\xc5\xabroje failai yra ie\xc5\xa1komi, naudojantis kliento - serverio paradigma. Duomen\xc5\xb3 apsikeitimui yra naudojama tiesioginio susijungimo paradigma (P2P). Pagrindinis mazgas turi dokument\xc5\xb3 s\xc4\x85ra\xc5\xa1\xc4\x85 ir informacij\xc4\x85, kur jie yra saugomi. Tuo naudojasi visi kiti mazgai. Egzistuoja keturi persiuntimo b\xc5\xabdai: nusiuntimas, atsiuntimas, nusiuntimas per ugniasien\xc4\x99 ir atsiuntimas per ugniasien\xc4\x99.\n_START_SECTION_\nVeikimo principas\n_START_PARAGRAPH_\nVis\xc5\xb3 pirma kiekvienas vartotojas privalo tur\xc4\x97ti Napster program\xc4\x85. \xc5\xa0i programa tikrina ar yra Internetinis ry\xc5\xa1ys ir, j\xc4\xaf aptikusi, jungiasi prie centrinio Napster serverio. \xc4\x8cia veiksmas vyksta kaip ir kliento - serverio architekt\xc5\xabroje. Napster serveris gauna informacij\xc4\x85 apie vartotoj\xc4\x85 ir sukuria vartotoj\xc5\xb3 bylas, kuriose saugo informacij\xc4\x85 apie vartotoj\xc4\x85 ir jo turim\xc5\xb3 fail\xc5\xb3 s\xc4\x85ra\xc5\xa1\xc4\x85. Jeigu vartotojas nori gauti fail\xc4\x85, jis sukuria u\xc5\xbeklaus\xc4\x85 ir siun\xc4\x8dia j\xc4\x85 centriniam serveriui. Napster serveris vartotoj\xc5\xb3 bylose ie\xc5\xa1ko atitikmens u\xc5\xbeklausai. Tada serveris siun\xc4\x8dia vartotojui tinkam\xc5\xb3 fail\xc5\xb3 s\xc4\x85ra\xc5\xa1\xc4\x85, kuriame perduodama failo tur\xc4\x97tojo IP adresas, failo dydis, ry\xc5\xa1io kanalo apib\xc5\xabdinimas. Vartotojas pasirenka fail\xc4\x85, kur\xc4\xaf nori atsisi\xc5\xb3sti ir stengiasi u\xc5\xbemegzti tiesiogin\xc4\xaf ry\xc5\xa1\xc4\xaf su failo tur\xc4\x97toju._NEWLINE_Vartotojas jau turi vis\xc4\x85 reikiam\xc4\x85 informacij\xc4\x85 ir IP adres\xc4\x85, kuriuo jungiasi, o prisijung\xc4\x99s \xc5\xbeino, kok\xc4\xaf fail\xc4\x85 jam reikia parsisi\xc5\xb3sti. Kompiuteris, i\xc5\xa1 kurio yra siun\xc4\x8diamas failas, tampa \xc5\xa1altiniu. \xc5\xa0altinis atiduoda fail\xc4\x85 vartotojui ir nutraukia j\xc4\xaf, kai failas b\xc5\xabna nusi\xc5\xb3stas.'